CELEX: 62017TA0326
Language: lt
Date: 2022-03-30 00:00:00
Title: Byla T-326/17: 2022 m. kovo 30 d. Bendrojo Teismo sprendimas byloje Air Canada / Komisija (Konkurencija – Karteliai – Krovinių vežimo oro transportu rinka – Sprendimas, kuriuo konstatuojamas SESV 101 straipsnio, EEE susitarimo 53 straipsnio ir Bendrijos ir Šveicarijos Konfederacijos susitarimo dėl oro transporto 8 straipsnio pažeidimas – Krovinių vežimo oro transportu paslaugų kainos sudedamųjų dalių (papildomas kuro mokestis, papildomas saugumo mokestis ir komisinių už papildomus mokesčius mokėjimas) derinimas – Keitimasis informacija – Komisijos teritorinė kompetencija – Teisė į gynybą – Naujo pranešimo apie prieštaravimus nebuvimas – Vienas ir tęstinis pažeidimas – Prašymo atleisti nuo baudos arba ją sumažinti atsiėmimas – Neribota jurisdikcija)

2022 5 23   
            
            
               LT
            
            
               Europos Sąjungos oficialusis leidinys
            
            
               C 207/25
            
         
      2022 m. kovo 30 d. Bendrojo Teismo sprendimas byloje Air Canada / Komisija
      
      (Byla T-326/17) (1)
      
      (Konkurencija - Karteliai - Krovinių vežimo oro transportu rinka - Sprendimas, kuriuo konstatuojamas SESV 101 straipsnio, EEE susitarimo 53 straipsnio ir Bendrijos ir Šveicarijos Konfederacijos susitarimo dėl oro transporto 8 straipsnio pažeidimas - Krovinių vežimo oro transportu paslaugų kainos sudedamųjų dalių (papildomas kuro mokestis, papildomas saugumo mokestis ir komisinių už papildomus mokesčius mokėjimas) derinimas - Keitimasis informacija - Komisijos teritorinė kompetencija - Teisė į gynybą - Naujo pranešimo apie prieštaravimus nebuvimas - Vienas ir tęstinis pažeidimas - Prašymo atleisti nuo baudos arba ją sumažinti atsiėmimas - Neribota jurisdikcija)
      (2022/C 207/33)
      Proceso kalba: anglų
      
         Šalys
      
      
         Ieškovė: Air Canada (Sen Loranas, Kvebekas, Kanada), atstovaujama advokatų T. Soames, I.-Z. Prodromou-Stamoudi ir baristerio J. Joshua
      
         Atsakovė: Europos Komisija, atstovaujama A. Dawes ir H. Leupold, padedamų QC G. Peretz
      
         Dalykas
      
      SESV 263 straipsniu grindžiamas prašymas panaikinti 2017 m. kovo 17 d. Komisijos sprendimą C(2017) 1742 final dėl bylos nagrinėjimo pagal SESV 101 straipsnį ir EEE susitarimo 53 straipsnį bei Europos Bendrijos ir Šveicarijos Konfederacijos susitarimo dėl oro transporto 8 straipsnį (AT.39258 – Krovinių vežimas oro transportu), kiek jis susijęs su ieškove, ir, subsidiariai, panaikinti arba sumažinti jai skirtą baudą.
      
         Rezoliucinė dalis
      
      
                  1.
               
               
                  Panaikinti 2017 m. kovo 17 d. Komisijos sprendimo C(2017) 1742 final dėl bylos nagrinėjimo pagal SESV 101 straipsnį ir EEE susitarimo 53 straipsnį bei Europos Bendrijos ir Šveicarijos Konfederacijos susitarimo dėl oro transporto 8 straipsnį (AT.39258 – Krovinių vežimas oro transportu) 1 straipsnio 1 dalies a punktą, 2 dalies a punktą, 3 dalies a punktą ir 4 dalies a punktą, kiek juose konstatuota, kad Air Canada dalyvavo vieno ir tęstinio pažeidimo dalyje, susijusioje su atsisakymu mokėti komisinius už papildomus mokesčius.
               
            
                  2.
               
               
                  Nustatyti, kad Sprendimo C(2017) 1742 final 3 straipsnio a punkte Air Canada skirtos baudos dydis turi būti 17 952 000 EUR.
               
            
                  3.
               
               
                  Atmesti likusią ieškinio dalį.
               
            
                  4.
               
               
                  Europos Komisija padengia savo bylinėjimosi išlaidas ir trečdalį Air Canada bylinėjimosi išlaidų.
               
            
                  5.
               
               
                  Air Canada padengia du trečdalius savo bylinėjimosi išlaidų.
               
            
         (1)  OL C 239, 2017 7 24.